| "Collide"Leona Lewis / Avicii |
| --- |
| Singlen "Collide" kansikuva |
| Singlen tiedot |
|  Julkaistu | 22. elokuuta 2011 |
|  Tekijä(t) | Avicii, Simon Jeffes, Arash Pournouri, Autumn Rowe, Sandy Wilhelm |
|  Tuottaja(t) | Sandy Vee, The Young Boys |
|  Tyylilaji | house |
|  Kesto | 03.59 |
|  Levy-yhtiö | Syco Music, J Records |
| Leona Lewisin muut singlet |
| "I Got You"2010 | "Collide"2011 | "Trouble"2012 |
| Aviciin muut singlet |
| "Fade into Darkness"2011 | "Collide"2011 | "Levels"2011 |

**Collide** on englantilaisen laulajan Leona Lewisin ja ruotsalaisen musiikkituottajan Aviciin housekappale, joka julkaistiin singlenä 22. elokuuta 2011. Se äänitettiin Lewisin kolmatta studioalbumia, *Glassheartia*, varten, mutta ei lopulta päätynyt albumille.

Ennen singlen julkaisua Avicii syytti Lewisia ja tämän Syco-levy-yhtiötä plagioinnista ja "Penguin"-kappaleensa samplaamisesta ilman lupaa. Avicii ja Syco sopivat kiistan ennen asia etenemistä korkeimpaan oikeuteen ja kappale julkaistiin lopulta sekä Lewisin että Aviciin nimellä.

"Collide" keräsi kriitikoilta vaihtelevaa palautetta. Lewisin laulusuoritusta kiiteltiin, mutta kappaleen rakennetta arvosteltiin. Laulu menestyi listoilla kohtalaisesti sijoittuen Britannian singlelistalla neljänneksi. Ethan Laderin ohjaama musiikkivideo kuvattiin Kaliforniassa. *Glassheartin* deluxe-versiolla ollut Afrojackin remix kappaleesta oli ehdolla parhaaksi remixiksi vuoden 2012 Grammy-palkintogaalassa.

Taustaa
-------

Lewis alkoi suunnitella *Glassheart*-albumia vuonna 2010 saatuaan päätökseen *The Labyrinth* -konserttikiertueensa. "Colliden" kirjoittivat Arash Pornouri, Autumn Rowe, Sandy Wilhelm, Simon Jeffes ja Avicii (Tim Berg). Heinäkuussa 2011 Lewis ilmoitti Twitter-sivullaan, että single kuullaan seuraavana päivänä ensimmäistä kertaa radiossa The Scott Mills Show’ssa. Hän kertoi: "Olen innoissani, koska ihmiset näkevät musiikistani uuden puolen. Pidän monista erilaisista genreistä ja tyyleistä. Mielestäni tässä laulussa on kaikki ainekset kesähitiksi. En malta odottaa, että fanini kuulevat sen, ja että voin jakaa loputkin albumista heidän kanssaan."

"Collide" julkaistiin Australiassa 22. elokuuta. Syyskuun alussa 2011 kappale tuli ladattavaksi iTunesiin yhdessä sen remixien kanssa. *Glassheartin* oli aluksi määrä ilmestyä marraskuussa 2011 seuraten singlen julkaisua, mutta lopulta albumi julkaistiin vasta lokakuussa 2012, eikä "Collide" sisältynyt sen kappalelistaan.

### Oikeusjuttu

Pian "Colliden" ensisoiton jälkeen sitä alettiin vertailla Aviciin kappaleeseen "Penguin". Alun perin Lewisin piti olla singlen ainoa esittäjä, minkä seurauksena Avicii haastoi Lewisin ja tämän levy-yhtiö Syco Musicin oikeuteen syyttäen heitä "Penguinin" samplaamisesta ilman lupaa. Avicii itse oli samplannut kappaleen Penguin Cafe Orchestran laulusta "Perpetuum Mobile". Aviciin manageri Ash Pournouri kertoi tiedotteessa oikeusjutusta näin: "Me olimme siinä luulossa, että he samplaisivat alkuperäistä kappaletta, mutta he päätyivät kopioimaan meidän versiotamme. Emme olleet antaneet Sycolle lupaa käyttää meidän versiotamme." Avicii vaati, että kappaletta ei julkaistaisi ennen kuin asia saataisiin käsiteltyä.

Avicii
Ennen kiistan etenemistä korkeimpaan oikeuteen Lewis twiittasi Aviciin olleen tietoinen hänen versionsa käytöstä: "Avicii tiesi tilanteesta ja suostui siihen. Kun hän lähetti sävellyksensä sanojen kirjoittamista varten, minä rakastuin hänen versioonsa ja olen sitä mieltä, että hän on todella lahjakas." Myös Syco vastasi syytteeseen tiedottaen, että Avicii oli ollut aina aikeissa työskennellä Lewisin kanssa, ja että hänet mainittaisiin kappaleessa. Vastauksena Avicii syytti Lewistä ja levy-yhtiötä valehtelemisesta: "Kiitos, kun syytitte minua valehtelemisesta ja puhuitte puolestani. Emme ole koskaan tavanneet tai edes puhuneet, joten voisitteko kertoa minulle ja managerilleni, kuka sanoi teille noin."

Vain tunteja ennen oikeusistunnon alkamista Syco julkaisi tiedotteen, jonka mukaan osapuolet ovat päässeet ratkaisuun asiasta. Lewis olisi kappaleen pääartisti ja Avicii esiintyisi mukanaolevana artistina. Myöhemmin Avicii sanoi: "Olen ilonen, että tilanne Leonan kanssa saatiin viimeinkin ratkaistua. Musiikki on vastaus kaikkeen. Olemme viimein päässeet sopimukseen Leonan kanssa kaikista ongelmista. Olen hyvin onnellinen voidessani jatkaa eteenpäin ja jatkaa hittien tekemistä, hyvin onnellinen voidessani jatkaa eteenpäin Leonan kanssa ja keskittyä saamaan hitti yhdessä."

Sävellys ja sanoitus
--------------------

Musiikkinäytteet"Collide""Collidessa" on tunnistettava pianoriffi, joka jatkuu läpi koko kappaleen. Näyte on kappaleen lopusta.Äänitiedostojen kuunteluohjeet

Kappale on sävelletty F-duuriin ja sen tempo on 128 iskua minuutissa. Laulu on rakennettu sykkivän rytmin ja pianoriffin ympärille ja siinä on elementtejä housemusiikista. Lewisin äänenkorkeus vaihtelee välillä F4–E♭5. Kappaleessa Lewis käyttää paljon harmonioita.

Popcrushin arviossa huomattiin, että laulaja pidätteli ääntään kappaleessa: "Lewis harjoittaa uskomatonta pidättäytymistä, kun hän ei päästä hänen huomattavan, koko huoneen täyttävän ja kadehdittavan äänensä soida niinkuin olemme tottuneet." Arvostelija kuitenkin sanoi, ettei kappaleen loppuosassa tätä ongelmaa enää ole. "Collide" on rakkauslaulu, jossa Lewis lupaa lohduttaa ja ymmärtää rakastettuaan, kun hän on masentunut.

Vastaanotto
-----------

Amy Sciarretto Popcrushista antoi kappaleelle kolme tähteä viidestä kehuen Lewisin ääntä ja arvellen, että tätä fanit ovat häneltä kaivanneet. Digital Spy piti laulusta kirjoittaen, että Lewis yhdisti kykynsä laulaa power balladeja tanssikappaleeseen. Sivuston kriitikko vertasi "Collidea" Katy Perryn Firework-kappaleeseen. Popdustin Katherine St. Asaph kehui myös Lewisin laulusuoritusta, muttei silti vakuuttunut kappaleesta. Michael Craggin mielestä kappale laski ja nousi väärissä paikoissa eikä pysynyt koossa.

### Huomionosoitukset

|
|  |
| Vuosi | Palkinto | Kategoria | Tulos |
| 2012 | Grammy Awards | Paras remix (Afrojack remix) | Ehdokkuus |

Musiikkivideo
-------------

Musiikkivideo kuvattiin Malibussa, Kaliforniassa.
"Colliden" musiikkivideo kuvattiin rannalla Malibussa, ja sen ohjasi Ethan Lader. Kun videoon haettiin avustajia, sitä kuvailtiin kauniiksi ja elokuvamaiseksi videoksi, joka esittelee Leona Lewisin luonnollista kauneutta. "Se tulee olemaan kutsuva, seksikäs ja luonnollinen", tiedotteessa kerrottiin. Videolla Lewis näyttäytyy rannalla erilaisissa ympäristöissä, kuten vanhassa autossa tai rantavedessä. Videon edetessä päivä vaihtuu yöksi ja artisti istuu rannalla tulen valossa. Digital Spyn toimittaja Ryan Love kehui videota kirjoittaen, että se näyttää Lewisistä uuden puolen. Idolator vertasi videota Katy Perryn "Teenage Dreamin" musiikkivideoon.

Kappaleet
---------

1. "Collide" (Radio Edit) – 3:59
2. "Collide" (Extended Version) – 6:47
3. "Collide" (Afrojack Remix) – 5:53
4. "Collide" (Alex Gaudino & Jason Rooney Remix) – 7:37
5. "Collide" (Cahill Remix) – 6:18

Listasijoitukset
----------------

| Lista (2011) | Korkeinsijoitus |
| --- | --- |
| Belgia Belgia | 6 |
| Irlanti Irlanti | 3 |
| Yhdistynyt kuningaskunta Iso-Britannia | 4 |
| Itävalta Itävalta | 29 |
| Skotlanti Skotlanti | 4 |
| Slovakia Slovakia | 89 |
| Yhdysvallat Yhdysvallat (Dance Songs) | 1 |

Lähteet
-------

1. ↑  Under the skin of Leona Lewis  28.2.2010. YouTube. Viitattu 29.1.2014. (englanniksi)
2. ↑  Collide (Legal Title) *BMI*. Viitattu 3.2.2014. (englanniksi)
3. ↑  Love, Ryan: Leona Lewis announces new single 'Collide' *Digital Spy*.  14.7.2011. Viitattu 3.2.2014. (englanniksi)
4. ↑  Richard, James: Leona Lewis’ new single Collide to premiere on Radio 1 *The Metro*.  15.7.2011. Viitattu 3.2.2014. (englanniksi)
5. ↑  Music releases 22th August 2011 *The Music Network*.  Arkistoitu 12.9.2011. Viitattu 3.2.2014. (englanniksi)
6. ↑  Collide - Single - Leona Lewis *iTunes Store*.  2.9.2011. Viitattu 3.2.2014. (englanniksi)
7. ↑  Wenn: Leona Lewis album pushed back again *Contact Music*.  25.1.2012. Viitattu 3.2.2014. (englanniksi)
8. 1 2 3 4  Leona Lewis backs down over new single Collide *BBC*.  16.8.2011. Viitattu 3.2.2014. (englanniksi)
9. ↑  Halliday, Josh: Leona Lewis resolves legal dispute with Swedish DJ over new single *The Guardian*.  16.8.2011. Viitattu 3.2.2014. (englanniksi)
10. ↑  Holden, Steve: Leona Lewis' label denies copying Avicii dance track *BBC*.  16.8.2011. Viitattu 3.2.2014. (englanniksi)
11. ↑  Leona Lewis Sued - Swedish DJ Tim Berg is fighting to stop the release of her single, Collide *MTV UK*.  7.8.2011.  Arkistoitu 29.8.2012. Viitattu 3.2.2014. (englanniksi)
12. ↑  Leona Lewis resolves dispute with DJ Avicii over new single *The Daily Telegraph*.  17.8.2011. Viitattu 3.2.2014. (englanniksi)
13. 1 2  Collide by Leona Lewis - Digital Sheet Music *Musicnotes.com*. Viitattu 3.2.2014. (englanniksi)
14. 1 2  Gragg, Michael: New music: Leona Lewis – Collide *The Guardian*.  18.7.2011. Viitattu 3.2.2014. (englanniksi)
15. 1 2 3 4  Sciarretto, Amy: Leona Lewis, 'Collide' - Song review *Popcrush*.  17.7.2011. Viitattu 3.2.2014. (englanniksi)
16. ↑  Corner, Lewis: Can Leona Lewis's 'Collide' put her back on top? *Digital Spy*.  15.7.2011. Viitattu 3.2.2014. (englanniksi)
17. ↑  St. Asaph, Katherine: The Singles Bar: Leona Lewis, "Collide" *Popdust*.  15.7.2011. Viitattu 3.2.2014. (englanniksi)
18. 1 2  Piper, Dean: Leona Lewis casts for the 'Collide' video *The Mirror*.  24.7.2011. Viitattu 3.2.2014. (englanniksi)
19. ↑  Leona Lewis flaunts bikini body in 'Collide' video *Rap Up*.  24.8.2011. Viitattu 3.2.2014. (englanniksi)
20. ↑  Love, Ryan: Leona Lewis debuts beach-themed 'Collide' video *Digital Spy*.  26.8.2011. Viitattu 3.2.2014. (englanniksi)
21. ↑  Daw, Robbie: Leona Lewis "Collide" video makes quite a splash *Idolator*.  26.8.2011. Viitattu 3.2.2014. (englanniksi)
22. ↑  Leona Lewis/Avicii - Collide *Ultratop*. Viitattu 3.2.2014. (saksaksi)
23. 1 2 3  Leona Lewis and Avicii - Collide *aCharts.us*. Viitattu 3.2.2014. (englanniksi)
24. ↑  2011 Top 40 Scottish Singles Archive (17th Sebtember 2011) *Official Charts*. Viitattu 3.2.2014. (englanniksi)
25. ↑  Lewis, Leona - Collide *IFPICR*. Viitattu 3.2.2014. (englanniksi)
26. ↑  Billboard Dance Club Songs *Billboard*. Viitattu 3.2.2014. (englanniksi)

Leona Lewis

|  |  |
| --- | --- |
| Studioalbumit | 
* *Spirit*
* *Echo*
* *Glassheart*
* *Christmas, with Love*
* *I Am*

 |
| EP:t | 
* *Hurt: The EP*

 |
| Singlet | 
* "A Moment Like This"
* "Bleeding Love"
* "Better in Time"
* "Footprints in the Sand"
* "Forgive Me"
* "Run"
* "I Will Be"
* "Happy"
* "I Got You"
* "Collide"
* "Trouble"
* "Lovebird"
* "One More Sleep"
* "Fire Under My Feet"

 |
| Konserttitallenteet | 
* *The Labyrinth Tour Live from The O2*

 |
| Kiertueet | 
* *The Labyrinth*
* *Glassheart Tour*

 |
| Muuta | 
* Diskografia
* Kappaleet
* Syco Music
* Island Records
* Walking on Sunshine

 |